366 



totam causam communem in exitium adducat. Ex quo sane 

 etiam ad S. R. M:tem Regnumque Sueciae pars discriminis 

 redundatura esset, Hansaticae Civitates secundum eventus 

 videntur velie sua consilia dirigere, et lucrari tempus. Id 

 quod ex responso Legatis Regum et Dominorum Ordinum 

 in Conventu Lubecensi nuper datum satis liquet, cuius Exem- 

 plum hisce adiunxi. Desiderabat Amstrouterus S. R. M:tem 

 aliquid scripsisse ad Lubecenses, quibus eos et socias Civi- 

 tates adhortatus fuisset ad accessionem in commune foedus. 

 Hoc excusavi, et dixi, me acturum cum Hamburgensibus, ut 

 ipsi sociique annona aliisque rebus necessariis Regem Daniae 

 clam iuvent, et certe cum Civitatibus prudenter procedendum, 

 ne cogi viderentur. Sed unum nuuc intervenit, quod praeter 

 alias causas, vehementer illas perturbat. Sunt in ostio Al- 

 bis fluvii complures näves Anglicae et Batavicae, quae nullas 

 Hamburgensium egredi patiuntur, antequam cunctas merces 

 aperuerint et inspexerint. Danicae etiam näves in Albi sunt. 

 sed illarum Praefecti hoc non agunt, cum Rex Daniae Re- 

 gem Hispaniarum nondum aperte offendere velit. Hambur- 

 genses Legatos in Angliam missuri sunt, qui hoc onus de- 

 precentur. In summa, inter ipsos Evangelicos tot sunt dis- 

 sidia et confusiones, ut mirum non sit, si turbatis aquis Hi- 

 spani anguillas capiant. Sed de his satis, et iam currum 

 mox conscensurus plura addere nequeo. Cum Dn. Andrea 

 Svensonio diligenter egi, ut subinde Hamburgi exploraret 

 mercium Suecicarum pretia, referretque saepius ad Ilhrem 

 Gemtem Tuam. Quod se facturum promisit. Mihi cum mer- 

 catoribus Hamburgensibus nulla fere est notitia, sed Amstel- 

 rodami videbo, ut inveniam, ex quibus talia cognoscam. 

 Ul:rem Geiv.tem Tuam quam optime valere iubeo, utque me 

 in gratia S. R. M:tis favore et intercessione sua conservet, 



